cyanic-selkie/wikianc huggingface dataset:
Nibelungin sormus
Musiikin säveltäminen
Säveltämisessä Wagner hyödynsi johtoaiheita. Johtoaihe saattoi viitata henkilöön, asiaan tai esineeseen. Tällä tavalla orkesteri oli osa kokonaisuutta, ja johtoaiheilla se kertoi, kumosi tai vahvisti esiintyjän sanomaa.
Reininkulta
right|thumb| [[Arthur Rackham: Reinintyttäret surevat Reininkultaa.]]
1. kohtaus
Reinintyttäret vahtivat Reininkultaa ja kiusoittelevat Alberich kääpiötä. Alberich ymmärtää, että rakkauden kieltämisellä saa kullan itselleen ja siitä voi takoa mahtisormuksen. Sormuksen avulla voi hallita maailmaa. Alberich ryöstää kullan.
2. kohtaus
Ylijumala Wotan on rakennuttanut jumalille linnan, Valhallan. Hän on ajatellut tulen jumala Logen keksivän konstin, ettei rakentamisesta tarvitsisi maksaa palkkaa jättiläisveljeksille Fasoltille ja Fafnerille. Jättiläiset aikovat ottaa nuoruuden jumalattaren Freian pantiksi siihen asti kunnes saavat maksun. Loge ehdottaa Reininkullasta valmistettua mahtisormusta Freian sijaan. Jumalat tarvitsevat Freian kasvattamia kultaisia omenoita; niitä syömällä he pysyvät nuorina. Jättiläiset vievät Freian ja jumalat vanhenevat silmissä. Loge ja Wotan lähtevät Nibelheimiin.
3. kohtaus
Alberichin veli Mime on takonut Tarnhelmin, näkymättömäksi tekevän taikakypärän. Alberich ottaa sen Mimeltä. Wotan ja Loge pidättävät ovelalla juonella Alberichin, vangitsevat tämän ja ottavat mukaansa lähtiessään takaisin maan päälle.
4. kohtaus
Wotan ja Loge pakottavat Alberichin kokoamaan aarteen ja lopuksi kasan päälle on laitettava Tarnhelm ja Sormus. Alberich kiroaa sormuksen kantajan. Jättiläiset tulevat Freian kanssa ja jumalat alkavat heti nuortua. Freia on mittana, kun kultaa kasataan. Kasan päälle asetetaan Tarnhelm, mutta Freian silmä näkyy ja jättiläiset vaativat vielä Sormuksen. Wotan ei halua luopua siitä, mutta ikiäiti Erda nousee maan uumenista varoittamaan Wotania. Sormuksen saatuaan Fafner tappaa veljensä Fasoltin ja häipyy aarteineen. Wotanin johdolla jumalat siirtyvät ukkosen jumala Donnerin luoman sateenkaarisillan kautta Valhallaan. Reinintyttäret jäävät kaipaamaan menetettyä Reininkultaa.
Valkyyria
right|thumb|[[Arthur Rackham:"Joka minua pelkää, ei pääse liekkien läpi"]]
I näytös (3 kohtausta)
Myrskyisänä iltana Siegmund saapuu uupuneena ja aseettomana Sieglinden emännöimään Hundingin taloon. Siegmund ja Sieglinde huomaavat rakastavansa toinen toisiaan. Hunding saapuu ja toteaa Siegmundin olevan mies, jota hän oli takaa-ajamassa. Aamulla Hunding sanoo jatkavansa takaa-ajoa ja tappavansa Siegmundin. Sieglinde antaa Hundingille unilääkettä ja tulee Siegmundin viereen. Siegmund kaipailee isänsä hänelle lupaamaa miekkaa. Sieglinde aavistaa, että saarnessa kahvaa myöten oleva miekka on tarkoitettu Siegmundille. Rakastavaiset huomaavat olevansa saman isän lapsia, Wälsungeja. Siegmund ottaa miekan saarnesta nimeten sen Nothungiksi ja yhtyy Sieglindeen.
II näytös (5 kohtausta)
Wotan käskee valkyyri Brünnhildea auttamaan Siegmundia tulevassa taistelussa. Wotanin vaimo Fricka keskeyttää ja vaatii Wotania vannomaan valan, että ei suosisi insestistä liittoa eikä auta Siegmundia. Wotan taipuu ja antaa uuden käskyn Brünnhildelle. Siegmundia ei saa auttaa. Siegmunde ja Sieglinde pakenevat. Sieglinde nukahtaa väsyneenä. Brünnhilde näyttäytyy Siegmundille ja kutsuu mukaansa Valhallaan. Koska Sieglinde ei saa seurata mukana, Siegmund kieltäytyy lähtemästä. Brünnhilde ihmettelee rakkauden voimaa ja aikoo uhmata isänsä Wotanin käskyä. Hundingin ja Siegmundin taistelussa Brünnhilde auttaa Siegmundia. Siegmund on iskemässä jo kuolettava iskun Wotanin tullessa ja Nothung-miekka särkyy kappaleiksi Wotanin keihääseen. Brünnhilde kokoaa Nothung-miekan kappaleet ja pakenee Sieglinden kanssa.
III näytös (3 kohtausta)
Valkyyriat kokoontuvat kallion laelle Valhallaan vietävien kuolleitten sankarien kanssa. Brünnhildellä on Sieglinde mukanaan. Valkyyriat neuvovat Sieglindelle pakopaikan Itämetsän luolaan. Wotan saapuu rangaistakseen Brünnhildeä ja suutelee Brünnhildeltä jumaluuden pois ja nukuttaa tämän. Taikatuli ympäroi Brünnhilden ja tulimeren voi läpäistä vain pelkoa tuntematon sankari.
Siegfried
right|thumb|[[Arthur Rackham: Siegfried lähestyy nukkuvaa Brünnhildeä]]
I näytös (3 kohtausta)
Sieglinde kuoli synnytykseen ja Alberichin veli Mime löysi lapsen sekä miekan kappaleet. Hän on kasvattanut Siegfriedin ja yrittää liittää Nothung-miekan palasia yhteen. Vain Nothungin avulla hän saisi Nibelungin aarteen itselleen. Siegfried halveksii kasvatti-isäänsä epäillen, että tämä ei olisi hänen rotuaan. Siegfried haluaisi itselleen kunnon miekan, jotta voisi lähteä Mimen luolta iäksi. Wotan saapuu ja kysymys–vastaus-kilpailussa on panoksena pää. Mime ei pysty vastaamaan kysymykseen, kuka pystyy takomaan Nothung-miekan uudeksi. Oikea vastaus on, että vain pelkoa tuntematon sankari pystyisi takomaan Nothungin. Mimen pään hän jättää takojan päätettäväksi. Siegfried onnistuu Mimen ihmetykseksi takomaan Nothungin.
II näytös (3 kohtausta)
Mime yrittää opettaa Siegfriedille pelkoa ja kertoo Fafner jättiläisestä. Fafner on muuttanut itsensä Tarnhelmin avulla lohikäärmeeksi ja vartioi Nibelungien aarteita. Siegfried kaipaa äitiään ja yrittäessään opetella puhumaan lintujen kanssa hän herättää Fafnerin. Lyhyessä taistelussa Fafner kuolee ja verta joutuu Siegfriedin huulille. Siegfried saa kyvyn ymmärtää linnun laulua sekä nähdä syvimpiä ajatuksia. Siegfried ymmärtää Mimen aikovan tappaa hänet. Siegfried tappaa Mimen. Lintu opastaa Siegfriediä hakemaan Tarnhelm-kypärän ja Sormuksen sekä johdattaa tämän Brünnhilden kallion luo.
III näytös (3 kohtausta)
Wotan kutsuu Erdaa maan syvyyksistä kertomaan tulevaisuudesta. Erda ei pysty vastaamaan ja Wotan päättää palata Valhallaan sekä jättää oman kohtalonsa Siegfriedille ja Brünnhildelle. Wotan toivoo Siegfriedin palauttavan Sormuksen Reinintyttärille vapaaehtoisesti. Vain siten jumalat pelastuisivat. Siegfried ja Wotan mittelevät voimiaan ja taistelussa Nothung-miekka katkaisee Wotanin keihään. Pelkoa tuntematon Siegfried kulkee tulimeren läpi. Korkealla kalliolla on Brünnhilde ja tämän ratsu Grane nukkumassa. Siegfried herättää Brünnhilden suudelmalla. Hän ei ole koskaan nähnyt naista ja kuvittelee Brünnhilden olevan hänen äitinsä. Brünnhilde korjaa käsityksen. Siegfriedillä on omituinen tunne ja hän luulee rakkautta peloksi ja on iloinen oppiessaan tuntemaan pelon. Ihmiseksi alennettu Brünnhilde vastaa Siegfriedin tunteeseen.
Prologi (2 kohtausta ja 2 välisoittoa)
Kolme Nornaa kehräävät ja kuvailevat menneisyyttä, nykyisyyttä ja tulevaisuutta. Lanka katkeaa. Brünnhilde ja Siegfried ovat olleet onnellisia yhdessä, mutta Siegfried haluaa lähteä seikkailemaan.
I näytös (3 kohtausta)
Brünnhilde odottelee Siegfriediä palaavaksi, mutta kalliolle laskeutuu valkyyria Waltraute. Hän pyytää Brünnhildeä palauttamaan kirotun Sormuksen Reinintyttärille, jotta jumalat pelastuisivat. Brünnhilde kieltäytyy. Pian saapuu tulimeren läpi Brünnhilden luo Tarnhelm-kypärän avulla Guntheriksi muuntautunut Siegfried. Brünnhilde joutuu nöyrtymään, Siegfried ottaa väkisin Sormuksen Brünnhildeltä ja pari nukkuu siveästi Nothung-miekka välissään.
III näytös (3 kohtausta, välisoittona Siegfriedin surumarssi)
Metsästysretken aikana Siegfried on joutunut eroon muusta joukosta ja tapaa Reinintyttäret. Hän ei palauta pyynnöistä huolimatta Sormusta. Reinintyttäret ennustavat Siegfriedin kuoleman. Metsästysseurue kokoontuu ja Hagen tappaa kylmäverisesti Siegfriedin. Seurue palaa kotiin ja Gutrune syyttää Guntheria Siegfriedin surmasta. Gunther syyttää Hagenia ja Hagen tappaa Guntherin.
Etyyni
Etyyni on normaaliolosuhteissa väritön ja erittäin tulenarka kaasu, jolla on miellyttävä makea tuoksu. Jos kaasu kuitenkin valmistetaan käyttämällä kalsiumkarbidia, hajusta tulee epäpuhtauksien takia terävän valkosipulimainen. Yhdiste voi räjähtää erittäin suurella voimalla – hajoten hiileksi ja vedyksi, jos kaasun paine ylittää 1 850 kPa. Suurin osa asetyleenin energiasta on hiilten välisessä kolmoissidoksessa.
Nibelungin sormus
III näytös (3 kohtausta, välisoittona Siegfriedin surumarssi)
Brünnhildelle on selvinnyt kaikki. Hän käskee koota suuren hautajaisrovion. Sitten hän ottaa soihdun ja sytyttää rovion. Wotanin korppien hän pyytää johtavan tulen jumala Logen Valhallaan ja polttamaan sen. Brünnhilde hyppää ratsunsa Granen selkään ja kannustaa sen palavaan rovioon Siegfriedin luo.
Tuli on saamaisillaan vallan kaikkialle, mutta Rein tulvii ja Reinintyttäret uivat rovion kohdalle. He ottavat tuhkasta Sormuksen. Hagen juoksee veteen Reinintyttärien perään ja hukkuu. Taivaanrannalla on kajo; Valhalla palaa. Jumalten aika on päättynyt ja ihmisten aikakausi alkaa.
Etyyni
Etyyniiä käytetään muun muassa hitsauksessa ja polttoleikkauksessa. Puhtaassa hapessa poltettuna se voi saavuttaa jopa 3 000 °C:n lämpötilan. Etyyniä säilytetään ja kuljetetaan imeytettynä asetoniin. Asetoni kykenee sitomaan itseensä yli 25-kertaisen tilavuutensa verran asetyleeniä.
Etyyniä voi myös liueta vähäisessä määrin veteen. 25 °C:n lämpötilassa liukoisuus on 1 085 milligrammaa litraa kohden.
Hälvälän ala-aste
Hälvälän ala-asteen koulu sijaitsee Hollolassa. Hälvälän kansakoulu perustettiin vuonna 1876. Nykyään Hälvälän koulussa toimii peruskoulun luokat 1-4 ja esikoulu. Oppilaita koulussa oli 11. elokuuta 2014 yhteensä 208, joista 18 esikoululaisia. Nykyään koulussa on N.100 oppilasta mukaan laskettuna esikoululaiset.
Hiuslakka
thumb|Hiuslakkapulloja Hiuslakka on hiusten muotoiluun käytetty kemikaali, joka suihkutetaan hiuksiin aerosoli- tai pumppupullosta.
Helene Curtis -yhtiö toi hiuslakan markkinoille Chicagossa Yhdysvalloissa vuonna 1952. Tuotteen nimi oli ”Spray Net”, 'suihkutettava verkko', koska ennen hiuslakan keksimistä naiset pitivät hiuksiaan kurissa ohuen verkon avulla.
Vanhojen hiuslakkojen ponnekaasut vahingoittivat otsonikerrosta. Nykyään on saatavilla hiuslakkoja, joissa on merkintä siitä, että ne ovat vaarattomia otsonikerrokselle.
Rocinha
thumb|Katunäkymää Rocinha on Rio de Janeiron ja Brasilian suurin yksittäinen slummi eli favela. Sen asukasluvusta ei ole tarkkaa tietoa, vuoden 2010 väestönlaskennan mukaan asukkaita on 70 000, mutta arvioitu väkimäärä on 180 000 henkeä. Rocinha sijaitsee Rio de Janeiron eteläosassa eli Zona Sulissa, São Conradon ja Gávean kaupunginosien välissä jyrkällä vuorenrinteellä noin kilometrin päässä kaupungin suosituimmista rannoista.
Rocinha on muiden faveloiden tapaan saanut alkunsa 1900-luvun puolessavälissä, kun Brasilian koillisosasta alkoi muuttoliike työn perässä Brasilian kaakkoisosaan, jossa oli matalapalkkaisia töitä. Siellä oli kuitenkin pula huokeista asunnoista ja ihmiset alkoivat sen vuoksi rakentaa kaupunkien laidoille omia hökkeleitä ja taloja. Rocinhan alueella väestönkasvu on nopeaa ja kaupunginhallinnon näkökulmasta hallitsematon rakentaminen vilkasta.
Rakennukset
Vaikka Rocinha onkin yhä favela, sen elinolot ja infrastruktuuri ovat suhteellisen hyvät verrattuna moniin muihin Brasilian ja Etelä-Amerikan slummeihin. Suurin osa taloista on rakennettu betonista, laastista ja tiilistä ja jotkin ovat monikerroksisia. Ammattimaisten rakentajien rakentamien talojen ja liikerakennusten seassa on myös asukkaiden itsensä tekemiä.
Vesi, viemäröinti ja sähkö
Lähes kaikkiin taloihin tulee vesi ja sähkö. Sähkö- ja putkityöt ovat itse tehtyjä ja sähköjohdot on vedetty tolpista taloihin ristiin rastiin ilmassa. Sanitaatio on ongelmallinen alueella ja Rocinhan läpi talojen keskellä kulkee avoviemäri, joka johtaa jätevedet pois alueelta.
Tiet ja liikkuminen
Tiet ovat kapeita, jotkin vain polkuja, mutta osa on päällystettyjä ja niin leveitä, että niillä pystyy ajamaan autoilla. Ennen vuoden 2014 jalkapallon maailmanmestaruuskilpailuja ja vuoden 2016 olympiakisoja Rocinhaan haluttiin rakentaa köysirata. Se maksoi 210 miljoonan realia, vuoden 2017 kurssilla 64 miljoonaa dollaria. Asukkaat kuitenkin vastustivat hanketta ja olisivat halunneet, että siihen käytetyillä rahoilla olisi parannettu viemäröintiä ja jätehuoltoa. Heistä funikulaari olisi ollut käytännöllisempi, koska se pysähtyy asemalla jolloin liikuntaesteiset voivat helpommin siirtyä sisään ja ulos. Yhteisön vastustuksesta huolimatta köysirata toteutettiin. Sen toiminnassa oli kuitenkin ongelmia ja katkoja useita kertoja. Se suljettiin joulukuussa 2016, eikä sen uudelleen käyttöönotosta annettu tietoa.
Liiketoiminta
Alueella on paljon liike- ja muuta toimintaa, kuten pankkeja, apteekkeja, bussilinjoja ja myös oma televisiokanava sekä epävirallinen postipalvelu. Rocinhassa toimii myös useita asukasyhdistyksiä ja kansalaisjärjestöjä, jotka pyrkivät kohentamaan alueen oloja ja integroimaan sitä tiiviimmin muuhun kaupunkiin.
Rikollisuus
Vuonna 2011 uutisoitiin, että Brasilian poliisi valtasi Rocinhan. Tarkoitus oli rajoittaa rikollisuutta ennen lähestyviä vuoden 2014 jalkapallon maailmanmestaruuskilpailuja ja vuoden 2016 olympiakisoja.
Lina Axelsson Kihlblom
Axelsson Kihlblom on Ruotsin ensimmäinen transsukupuolinen ministeri. Hän syntyi miehen kehoon ja korjautti sukupuolensa naiseksi 24-vuotiaana.
SAS (ohjelmisto)
SAS on SAS Institute Inc.:n kehittämä ohjelmisto tilastolliseen analyysiin. Alkuperäisen SAS-ohjelmiston toiminnallisuudet liittyivät tilastolliseen analyysiin, mutta nykyisellään voidaan puhua pikemminkin SAS-alustasta ja SAS-ratkaisuista, joiden eräs osa on tilastollisen analyysin tuote SAS/STAT®.
Taitoluistelu talviolympialaisissa 1948
V talviolympialaisissa Sankt Moritzissa vuonna 1948 järjestettiin taitoluistelussa kolme kilpailua.
Miesten yksinluistelu
<br style="clear:both;"/>
Naisten yksinluistelu
<br style="clear:both;"/>
Pariluistelu
<br style="clear:both;"/>
Nokoreach
Nokoreach on Kambodžan kansallislaulu. Kambodžan vanhaa kuningaskuntaa ylistävä laulu otettiin alun perin käyttöön Japanin protektoraatiksi syntyneessä ja Norodom Sihanoukin hallitsemassa Kambodžan kuningaskunnassa vuonna 1941. Laulun on sanoittanut Chuon Nat ja sen ovat säveltäneet F. Perruchot ja J. Jekyll vanhan kambodžalaisen kansanlaulun pohjalta. Laulu säilyi itsenäistyneen Kambodžan kansallislauluna aina vuoteen 1970, jolloin USA:n tukema kenraali Lon Nol kaappasi maassa vallan ja julisti maan Khmerin tasavallaksi. Punaisten khmerien kaapattua maassa vallan 1975 he ennallistivat maan kuningaskunnaksi eräänlaiseksi sosialistisen vallankumouksen kulissiksi. Kuningas Sihanouk kutsuttiin maanpakolaisuudesta takaisin maahan, ja Nokoreach otettiin taas maan kansallislauluksi. Jo seuraavana vuonna, 1976, Punaiset khmerit ottivat kuitenkin käyttöön oman - mahdollisesti itsensä Pol Potin laatiman -, omaa ideologiaansa voimakkaasti tukevan kansallislaulun. Punakhmerien ja Vietnamin välisen sodan seurauksena muodostettu vietnamilaismyönteinen Kamputsean kansantasavalta käytti vuosina 1979–1989 väliaikaista kansallislauluaan ja maanpakoon joutuneet punakhmerit säilyttivät omansa. Nokoreachista tuli jälleen maan kansallislaulu vuonna 1993, jolloin maahan saatiin kuningasmielisen Funcinpehin tukema hallitus YK:n valvonnassa.
Nilsiän kirkko
Nilsiän kirkko on Josef Stenbäckin suunnittelema, Kuopion Nilsiässä sijaitseva, vuonna 1905 valmistunut ja 1906 käyttöön vihitty kivikirkko. Tyyliltään kirkko on melko selväpiirteistä kansallisromantiikkaa, jossa on uusgoottilaisia piirteitä. Kirkkoon mahtuu 1 200 henkeä. Kirkon rakennusaine on kvartsiitti, joka on louhittu Nilsiän Tahkovuorelta. Nilsiän kirkko on Suomen ainoa kvartsiitista rakennettu kirkko. Kirkon pieni erikoisuus on kivipintainen tornin huippu, mutta muu katto on peltiä. Nilsiän kirkko on suurin Stenbäckin suunnittelemista luonnonkivikirkoista nykyisen Suomen alueella. Kaikkein suurin Stenbäckin luonnonkivikirkoista oli Koiviston kirkko, joka ei toimi enää kirkkona vaan on kulttuuritalona.
Nokoreach
Laulu on saanut nimensä alueella sijainneesta vanhasta kuningaskunnasta, nykyisen Kambodžan edeltäjästä.
Nilsiän kirkko
Alttaritauluna on Juho Rissasen 1907 maalaama Jeesuksen Golgatalle menoa kuvaava Ristin tie. Maalauksen malleina on käytetty paikallisia ihmisiä. Vuonna 1928 kirkkoon laitettiin sähkövalot, ja seiniä korjailtiin muutama vuosi sen jälkeen. Kirkkoa on maalattu sisältä vuosina 1955 ja 1984. Vuonna 2014 kirkossa tehtiin pienimuotoinen remontti, jossa uusittiin muun muassa sähköjä. Kirkossa on 25-äänikertaiset Asko Rautioahon (Urkurakentamo Tuomi) suunnittelemat urut. Kirkon pihalla on Paavo Ruotsalaisen muistomerkki. Kirkon 100-vuotisjuhlan kunniaksi kanttori Petri Karaksela sävelsi ja kirjoitti libreton oopperaan Polvesta polveen. thumb|left|Sisäkuva lehteriltä
Suomi toisena ja vieraana kielenä
Suomi toisena ja vieraana kielenä (S2) viittaa erilaisiin oppimiskonteksteihin. Suomi on toinen kieli kasvavalle joukolle Suomessa asuvia maahanmuuttajia. Suomen valtion rajojen ulkopuolella suomea opiskellaan jonkin verran vieraana kielenä eri puolilla maailmaa. Suomenruotsalaisille suomi on toinen kotimainen kieli, eikä sen katsota kuuluvan varsinaisesti suomi toisena ja vieraana kielenä -käsitteen alaisuuteen. Ne Suomessa perusopetuksessa olevat  saamenkieliset tai  viittomakieliset oppilaat, jotka opiskelevat  äidinkielenä saamea tai viittomakieltä, opiskelevat suomea suomi saamenkielisille/viittomakielisille -oppimäärien mukaan, ja nämä voidaan ainakin väljästi tulkita osaksi suomi toisena ja vieraana kielenä -alaa, koska oppiaineita ei kutsuta kotimaisiksi kieliksi.
Suomessa toimii Suomenopettajat-yhdistys, joka on suomen kieltä toisena kielenä opettavien ja alan opiskelijoiden  pedagoginen ammattijärjestö.
Toisen kielen käsite
Termiä toisen kielen oppiminen voidaan käyttää yläkäsitteenä. Tällöin termi kuvaa kaikkea kielenoppimista, joka tapahtuu ensimmäisen kielen omaksumisen jälkeen. Tämä tarkoittaa, että ”toinen kieli” voi olla todellisuudessa oppijalle esimerkiksi hänen neljäs tai viides kielensä.
Jotkut tutkijat erottavat termit oppimiskontekstin mukaan, kuten Latomaa ja Tuomela (1993). Toinen kieli on kieli, joka omaksutaan luokkahuoneen ulkopuolella kohdekielen maassa (second language acquisition). Vieras kieli sen sijaan on kieli, joka opitaan luokkahuoneessa maassa, jossa kohdekieli ei ole kieliyhteisön kieli (foreign language learning). Esimerkiksi suomalaiset oppivat englantia vieraana kielenä Suomessa. Sen sijaan Englannissa asuvat suomenkieliset oppivat englantia toisena kielenä. Jotkut tutkijat puhuvat myös erilaisista oppimistavoista: vierasta kieltä opitaan (learning) mutta toista kieltä omaksutaan (acquisition). Toisaalta termien toinen kieli ja vieras kieli sijaan voidaan erottaa kielenoppimisen termejä kontekstin mukaan. Jotkut tutkijat, kuten Rod Ellis (2008), jakavat omaksumisen sellaiseen, joka tapahtuu opetuksen kautta oppilaitoksessa ja sellaiseen, joka tapahtuu luonnollisen omaksumisen kautta esimerkiksi kadulla tai työpaikalla.
Suomi toisena kielenä
Suomi toisena kielenä tarkoittaa Suomessa maahanmuuttajille ja muille ei-äidinkielisille opetettavaa suomen kieltä suomenruotsalaisia lukuun ottamatta. Suomi toisena kielenä (S2) on koko ajan kasvava tutkimuskohde suomen kielen alalla johtuen yhä kasvavasta väestönosasta, jolle suomi ei ole äidinkieli. Suomen kielen osaamista mitataan kielitutkinnon avulla. Suomen kansalaisuuden saadakseen Suomeen muuttavan on saavutettava Yleisen kielitutkinnon kuusiportaisesta asteikosta vähintään taso 3. Kielitutkinnon testissä mitattavat aihealueet ovat tekstin ymmärtäminen, kirjoittaminen, puheen ymmärtäminen ja puhuminen.
Ennen 1990-lukua aihetta on tutkittu vain vähän. Kuitenkin ensimmäiset suomen kielen kieliopit ja sanakirjat tehtiin jo 1600-luvulla Suomessa asuvia muunkielisiä, lähinnä ruotsinkielisiä varten. Nykyisin on olemassa suuri määrä erilaisia suomen kielen oppimiseen ja opettamiseen liittyviä julkaisuja ja opinnäytteitä.
Suomi on ollut toisena kielenä ylioppilaskirjoituksissa vuodesta 1996 lähtien. Vuonna 1997 suomi toisena kielenä -ylioppilaskokeeseen ilmoittautui 119 kokelasta. Ilmoittautumismäärä on lähes koko ajan ollut kasvussa vuosina 1997–2009 ja edelleen vuosina 2011–2020. Vuonna 2009 ilmoittautuneita oli 620 henkilöä. Kevään 2020 suomi toisena kielenä -ylioppilaskokeeseen ilmoittautui 1356 kokelasta.
Suomessa järjestetään myös kansainvälisille opiskelijoille tarkoitettuja kesäkursseja. Niiden toiminta alkoi 1963. Vuodesta 1969 lähtien on toteuttajana ollut UKAN eli Ulkomaisten yliopistojen Suomen kielen ja kulttuurin opintojen neuvottelukunta. Kurssit on tarkoitettu ulkomaisissa yliopistoissa suomea vieraana kielenä opiskeleville. Vuonna 1998 UKAN liitettiin Cimoon, ja siitä lähtien kurssit on toteutettu suomalaisten yliopistojen kanssa.
Suomi vieraana kielenä
Suomen kieltä opetetaan myös muualla kuin Suomessa. Joissakin maissa, kuten Ruotsissa, suomea opetetaan perusasteen kouluissa, koska alueella on suomalaista asutusta. Suomen kielen opetus voi olla osa paikallisen yliopiston suomalais-ugrilaisen laitoksen opetusohjelmaa. Suomalais-ugrilaisia laitoksia on esimerkiksi monin paikoin Keski-Euroopassa. Lisäksi lapset ja nuoret opiskelevat suomea monissa maissa Suomi-kouluissa.
Vuonna 2019 suomen kieltä opetettiin yli 80 yliopistossa 26 maassa. Suurin osa suomen kieltä opettavista yliopistoista on Euroopassa, mutta muutama yliopisto on myös Aasiassa ja Pohjois-Amerikassa.
Suomen kieltä opetetaan Opetushallituksen mukaan seuraavissa opetuspisteissä :
Yliopiston lisäksi suomea opetetaan ulkomailla alemmilla asteilla. Suomalainen peruskoulu ulkomailla on koulu, jossa opiskellaan suomalaisen opetussuunnitelman mukaan. Koulu on tarkoitettu väliaikaisesti ulkomailla asuville oppivelvollisille Suomen kansalaisille. Koulut voivat olla maksullisia.
Vuonna 2020 kouluja on toiminnassa kuusi kappaletta :
Lisäksi ulkomailla on Suomi-kouluja, joissa ei kuitenkaan voi suorittaa peruskoulua. Niissä annetaan sen sijaan suomen kielen ja kulttuurin opetusta sellaisille lapsille, jotka puhuvat suomea äidinkielenään tai toisena tai vieraana kielenä. Suomi-koulujen tarkoituksena on tukea suomen kielen ja kulttuurin oppimista ja jo hankitun kielitaidon ylläpitämistä. Opetusta on keskimäärin kaksi tuntia viikossa. Vuonna 2018 Suomi-kouluja oli noin 135, ja oppilaita niissä runsaat 4200. Kouluja on eniten Saksassa, Isossa-Britanniassa ja Yhdysvalloissa.
Äteritsiputeritsipuolilautatsijänkä
Äteritsiputeritsipuolilautatsijänkä on suo Savukoskella Lapin maakunnassa. Se sijaitsee Ylikemissä, Värriöjoen ja Kemijoen välisellä kannaksella.
Äteritsiputeritsipuolilautatsijängän nimessä on 35 kirjainta, joten se on pisin suomenkielinen paikannimi. Suomen seuraavaksi pisin suomenkielinen paikannimi on Vanhainpiikainmarkkinaplassi Ikaalisissa. Useat pisimmistä paikannimistä ovat Pohjois-Suomessa mutta joitakin myös eteläisemmässä Suomessa.
Pescara Circuit
Pescara Circuit oli maantierata Pescaran lähellä, Italiassa. Rata oli muodostettu kahdesta suorasta kylien välillä ja kylien mutkista. Rata oli kapea ja pomppuinen. Grand Prix -autoilun aikakaudella kilpailuja ajettiin radalla Coppa Acerbon nimellä, joista vuoden 1924 kilpailun voitti Ferrarin perustaja Enzo Ferrari. Formula ykkösiä ajettiin kerran, vuonna 1957 Pescaran Grand Prix.
Äteritsiputeritsipuolilautatsijänkä
Saamelaiskielten tutkija Taarna Valtonen pitääkin perustellumpana nimen saamelaista alkuperää koska se täyttää kaikki substraattinimen tuntomerkit ja päättelee sen siksi perustuvan alueella aiemmin puhutun keminsaamen kielen paikalliseen varianttiin. Tätä tukevat myös alueella esiintyvät muut alkuperältään saamelaiset paikannimet. Muihin samoja elementtejä sisältäviin paikannimiin vertailemalla Valtonen esittää nimelle saamelaiskieliin perustuvan rekonstruktion: jänkä Pohjois-Suomen murteissa vakiintuneena maastosanana tunnetusti tarkoittaa suota, lauttanen (myös esim. nimessä Kakslauttanen) tarkoittaa yhden patsaan varaan rakennettua säilytyslavaa, ripustusteline tai pientä aittaa. Nimen alkuosan kolmelle elementille: Äteri=tsi|puteri=tsi|puoli Valtonen esittää tulkinnaksi saamelaisen patronyyminimen: /*adderidži pjedaridži puoꞷeli/ eli Adderin pojan Pjedarin poika Puavali. Näin nimen merkitykseksi saadaan: ’Adderisen Pjotorisen Puavalin Lauttasjänkä’
Pescara Circuit
Rata on pisin rata, jolla on ajettu Formula 1 -osakilpailu.
Äteritsiputeritsipuolilautatsijänkä
Äteritsiputeritsipuolilautatsi-baari
thumb|250px|Entinen äteritsiputeritsipuolilautatsi-baari kesällä 2006. Naapurikunnassa Sallassa toimi Äteritsiputeritsipuolilautatsi-baari, jolla oli pisin suomenkielinen yrityksen nimi. Yrittäjä päätti nimetä baarin jängän mukaan sen jälkeen, kun useita tavallisempia nimiehdotuksia oli hylätty jo käytössä olevina. Puhelimeen yrityksessä vastattiin: Äteritsi-baari. Baari lopetti toimintansa huhtikuussa 2006.
Viitteet
67.53333°N, 28.6°W
El Tigren roomalaiskatolinen hiippakunta
El Tigren roomalaiskatolinen hiippakunta on katolisen kirkon hiippakunta, joka toimii Venezuelassa. Sen keskuspaikkana toimii El Tigre.
Hiippakunnan perustaminen
31. toukokuuta 2018 antoi paavi Franciscus päätöksen El Tigren hiippakunnan perustamisesta ja sen erottamisesta Barcelonan hiippakunnasta. Hiippakunnan alueeksi määriteltiin Anzoáteguin osavaltion eteläosa. Uuteen hiippakuntaan tuli 14 seurakuntaa ja 13 pappia. Hiippakunnan pinta-alaksi tuli 22,978km² ja sen alueella asuu 406 050 henkeä.
Juhannuskonferenssi
Juhannuskonferenssi on Suomen helluntaiseurakuntien järjestämä jokavuotinen kesäjuhla, jossa käy vuosittain 20 000–30 000 kävijää juhannusviikon keskiviikon ja sunnuntain välisenä aikana. Juhannuskonferenssi on vuoden suurimpia ja vanhimpia kristillisiä tapahtumia Suomessa, ja sitä on järjestetty vuodesta 1945 lähtien. Tapahtumaa on vietetty vuodesta 1993 Keuruulla, Iso Kirja -raamattuopistoalueella ja sitä ennen useilla muilla paikkakunnilla. Juhannuskonferenssi tunnetaan varsinkin nuorten keskuudessa myös Konffana. Konferenssissa esiintyy vuosittain lukuisia gospelin huippuartisteja.
Keväällä 2020 ilmoitettiin, että koronaviruspandemian vuoksi Juhannuskonferenssia ei järjestetä vuonna 2020 juhannuksen aikaan, vaan se siirretään alustavasti elokuuhun viikolle 32. Myöhemmin tapahtuma muuttui internetissä järjestetyksi Nettikonffaksi, joka oli myös perinteistä tapahtumaa lyhyempi.
Florești
Florești on kaupunki ja Floreștin piirin keskus Pohjois-Moldovassa. Kaupunki sijaitsee 35 kilometriä Pohjois-Moldovan keskuksesta Bălțista koilliseen ja noin 120 kilometriä Moldovan pääkaupunki Chișinăusta pohjoisluoteeseen.
Floreștissa on noin 15 500 ja koko piirissä 88 700 asukasta (2014). Kaupungin asukasluku on kasvanut runsaalla kahdella tuhannella vuosikymmenessä. Vuonna 20014 asukkaita oli 13 164.
Florești sijaitsee pääkaupungista pohjoiseen johtavan valtatien M2 varrella. Kaupunki on myös Moldovan rautateiden pohjoinen asemapaikkakunta. Bălțista itään johtava, mutkitteleva sivurata kulkee kaupungin kautta reittiä Bălți-Mărculești-Floreşti-Șoldănești-Rîbnița. Floreștin piirissä, noin 10 kilometriä kaupungista lounaaseen on Mărculeștin pikkukaupungissa sijaitseva Mărculeștin kansainvälinen lentoasema (ICAO: LUBM).
Pertti Pakarinen
Henkilöhistoria
Pakarinen kuoli äkillisesti puhjenneeseen aggressiiviseen syöpään 10. helmikuuta 1998.
Teoksia
Pakarinen julkaisi 1970- ja 1980-luvulla useita suosittuja terveyteen ja ravitsemukseen liittyviä kirjoja. Niistä ensimmäinen oli 1975 ilmestynyt Älähän hättäile: Stressiaapinen aikuisille, josta otettiin 12 painosta vuosina 1975–1976. Vuonna 1983 julkaistu Tri Pakarisen Dieettiohjelma oli ensimmäinen suomalainen vähähiilihydraattista ruokavaliota esittelevä kirja.
Joly Braga Santos
José Manuel Joly Braga Santos (14. toukokuuta 1924 Lissabon – 18. heinäkuuta 1988 Lissabon) oli portugalilainen säveltäjä ja kapellimestari. Hänen tuotantoonsa kuuluu muun muassa kuusi sinfoniaa.
Santos syntyi Lissabonissa ja opiskeli siellä viulunsoittoa ja sävellystä. Toisen maailmansodan jälkeen hän opiskeli ulkomailla. Hän sävelsi neljä ensimmäistä sinfoniaansa 22–27-vuotiaana. Sinfonioiden lisäksi hän sävelsi muun muassa kolme oopperaa ja kamarimusiikkia. Santos kuoli aivohalvaukseen vuonna 1988.
Mokkaripsimonni
Mokkaripsimonni (Synodontis afrofischeri) on ripsimonneihin kuuluva kala, jota pidetään myös akvaarioissa.
Ulkonäkö ja koko
Mokkaripsimonnit ovat marmorikuvioisia, kellanruskeita.
Sukukypsiksi tullessaan ne ovat 10-12 cm pitkiä, ja harvoin kasvavat yli 15 cm pitkiksi.
Elinympäristö
Mokkaripsimonnit elävät Afrikassa Victoria-, Nabugabo- ja Kyoga-järvien vesistöissä, Niilissä, Rukwa-järvessä ja Malagarazi-joessa. Se viihtyy mieluummin joissa kuin järvissä, parhaiten kasvillisuuden seassa jokien rantavesissä.
Linja 2 (New Yorkin metro)
Linja 2 on yksi New Yorkin metron linjoista. Linjan asemista 20 sijaitsee Bronxissa, 24 Manhattanilla ja loput 16 Brooklynissä. Linja merkitään punaisella metron kartassa, asemakylteissä ja muissa opastimissa.
HMS Keith
HMS Keith (viirinumero D06, myöhemmin H06) oli Britannian kuninkaallisen laivaston B-luokan laivueenjohtaja, joka palveli toisessa maailmansodassa.
Valmistus
Alus tilattiin 22. maaliskuuta 1929 Vickers Armstrongin Barrow-in-Furnessin telakalta osana vuoden 1928 laivasto-ohjelmaa ja sen köli laskettiin 1. lokakuuta telakkanumerolla 656.
Aluksen nimi on kunnianosoitus Kapkaupungin valtaajalle amiraali George Keith Elphinstonelle, joka myöhemmin aateloitiin nimellä lordi Keith.
Suunnittelu
B-luokan laivueenjohtaja määriteltiin alun perin heinäkuussa 1928 muokattuna A-luokan aluksena, jossa oli uudelleen suunniteltu ja laajennettu taaempi kansirakenne, mikä mahdollisti suuremman miehistön. Kansirakennelman laajennus esti samalla Y-tykin ja miinanraivauskaluston asentamisen.
Aluksen komentosiltaa ja viestihyttiä laajennettiin, jotta se kykenisi toimimaan laivueenjohtajana ja mahdollistamaan laivue-esikunnan toiminnan. Laajennukset kasvattivat aluksen uppoumaa kahdeksalla tonnilla.
Uudelleen suunnitellun pienemmän laivueenjohtajan perusteluna toimi kolme asiaa :
Alkuperäisen suunnitelman mukaan aluksella oli kaksi 4,7 tuuman tykkiä vähemmän kuin Codringtonilla, mutta se hyväksyttiin siitä huolimatta lokakuussa. Telakan hyväksyttyä tilauksen alukselle kuitenkin päätettiin kesäkuussa 1929 asentaa neljäs 4,7 tuuman tykki mutta ei tulenjohtotornia. Lisäksi alukselle päätettiin asentaa kaikuluotain. Nämä muutokset kasvattivat aluksen uppoumaa noin 23 tonnilla.
Itch (EP)
Itch on Radioheadin EP, joka julkaistiin Japanissa 1. kesäkuuta 1994. EP ei sisällä uutta materiaalia, mutta julkaisun versiot kappaleista "Killer Cars", "You" ja "Vegetable" oli julkaistu aikaisemmin vain erittäin harvinaisella "Creep"in 12" vinyyli-versiolla. Se sisältää Yhdysvaltojen version "Stop Whispering"ista, jossa on kielisoitin ja hitaampi tempo. EP:n kolme livekappaletta nauhoitettiin Metrossa Chicagossa.
HMS Keith
Palvelus
Alus törmäsi ennen toista maailmansotaa sumussa kauppa-aluksen kanssa, minkä seurauksena alus kärsi suuria vaurioita. Aluksen korjausten ja ilmastointijärjestelmän lisäämisen jälkeen se siirrettiin reserviin kuudeksi kuukaudeksi.
Vuonna 1937 alus palasi palvelukseen, minkä jälkeen se osallistui Espanjan saarron valvontaan. Alus palasi reserviin marraskuussa, josta se siirrettiin 1938 telakalle huollettavaksi. Alus liitettiin huollosta palattuaan uudelleen Gibraltarilta partioiviin yksiköihin, missä alus palveli toukokuuhun 1939. Alus palasi telakalle huollettavaksi, josta se palasi Chathamin reserviin.
Elokuussa alus otti osaa reserviyksiköiden laivastokatselmukseen Weymouthissa. Alus siirrettiin palvelukseen katselmuksen päätyttyä ja se siirtyi Scapa Flowhun. Alus liitettiin Kotilaivaston 17. hävittäjälaivueeseen laivueenjohtajana, kunnes se siirrettiin 3. syyskuuta Läntisenreitin valvontaan Milford Haveniin.
Alus siirrettiin 29. lokakuuta 22. hävittäjälaivueeseen, minkä vuoksi se siirtyi Harwichiin. Uuteen asemapaikkaan saavuttuaan se määrättiin laivueenjohtajaksi puolalaisten muodostamaan viirikköön (puolilaivue). Alus oli joulukuussa Devonportissa telakalla, missä sen vaurioituneet propellit vaihdettiin. Alus palasi palvelukseen 10. tammikuuta 1940 Harwichiin.
Helmikuussa alus siirrettiin Doveriin 19. hävittäjälaivueeseen, mistä se vapautti HMS Codringtonin laivueenjohtajan tehtävistä. Alus törmäsi aseistetun jahdin kanssa Doverissa, minkä vuoksi se siirrettiin korjattavaksi Chathamin telakalle. Se palasi palvelukseen maaliskuun alussa Doveriin.
Alus suojasi 5. maaliskuuta hävittäjä HMS Boadicean hinaamaa miinaan ajanutta tankkeria Charles F. Mayeria Southamptoniin. Alus suojaisi yhdessä HMS Boadicean kanssa apumiinalaiva HMS Hamptonia rakennettaessa Galloperin alueen miinoituksia (operaatio DML9). Alus ajoi karille 13. maaliskuuta Goodwin Sandsissa, minkä vuoksi se siirrettiin telakalle tarkastettavaksi. Se palasi palvelukseen huhtikuun lopulla.
Keith suojasi toukokuun alussa yhdessä HMS Brilliantin kanssa miinalaiva HMS Hamptonia jatkettaessa operaatiota DML9. Alus suojasi 10. toukokuuta yhdessä HMS Boreasin kanssa risteilijöitä HMS Arethusaa ja HMS Galateaa, näiden kuljettaessa Hollannin kultavarantoja IJmuidenista Englantiin.
Alus palasi 12. toukokuuta Hollannin rannikolle evakuoimaan liittoutuneiden joukkoja. Alus pelasti 19. toukokuuta HMS Whitleyn eloonjääneet aluksen ajettua matalikolle Nieuportissa ilmahyökkäyksen jälkeen.
Keith purjehti 23. toukokuuta 1940 yhdessä HMS Whitshedin kanssa Boulognen satamaan evakuoimaan joukkoja. Satamaan saapuessaan alukset joutuivat ilmahyökkäyksen kohteeksi ja samalla avattiin maista tuli jalkaväen asein ja kranaatinheittimin. HMS Keithin päällikkö D. J. R. Simon sai surmansa tulen osuttua komentosillalle. Alukset keskeyttivät tehtävänsä ja ne vetäytyivät satamasta.
Kuninkaallisten ilmavoimien 92. laivueen kaksitoista Supermarine Spitfireä karkotti Saksan ilmavoimien syöksypommittajat ja ne ilmoittivat tilapäisestä ilmaherruudesta, jolloin sotalaivat palasivat satamaan evakuoimaan Walesin Kaartinrykmentin yksiköitä. Hieman myöhemmin alukset saivat tiedon alueella olleiden joukkojen evakuoinnin päättymisestä.
Keith osallistui Dunkerquen evakuointiin kontra-amiraali Wake-Walkerin lippulaivana. Alus saattoi 30. toukokuuta vaurioituneen HMS Anthonyn takaisin Doveriin samalla kun sen omalla kannella oli 1 200 evakuoitua sotilasta.
Terttu Talonen
pienoiskuva|Terttu Talonen (Vilhola) (Kansallismuseon arkistokuva Kuva-Siskot) Terttu Elisabet Talonen (o.s. Vilhola 15. kesäkuuta 1941 Helsinki – 2. joulukuuta 2013  Kirkkonummi) oli suomalainen dramaturgi, tuottaja, ohjaaja ja kääntäjä sekä toimituspäällikkö Radio- ja Televisioteatterissa. Talonen muistetaan myös Tertut nimisen lauluduon toisena laulajana sekä pääroolista Lapualaisoopperassa.
Taitoluistelu talviolympialaisissa 1952
Miesten yksinluistelu
<br style="clear:both;"/>
Terttu Talonen
Laulu- ja teatteriesiintymiset
Lapsena Vilhola näytteli Lumikin osan Helsingin Kansanteatteri–Helsingin Työväenteatterin lapsiteatterissa ja lauloi Konservatorion lavalla. Talosen lauluharrastus oli alkanut lapsena karjalaisten juhlatilaisuuksissa, joissa hän lauloi karjalan- ja livvinkielisiä lauluja, ja jolloin Vilhola sai opettajakseen käkisalmelaisen musiikkipedagogin ja oopperalaulajan Ture Aran. Myöhemmin Vilhola esiintyi Ylioppilasteatterissa. Siellä hän lauloi 1965–66 teatterin Orvokki-kabareessa ja Bertolt Brechtin runojen lauluillassa. Tertun bravuuri Orvokeissa oli Marja-Leena Mikkolan kirjoittama Ei-laulu. Terttu esiintyi myös Kalastajatorpalla televisioidussa kabareessa Naisia ja ihmisiä. Sen ohjasi vuonna 1967 (myöhemmin työtoveri Televisioteatterissa) Tuija-Maija Niskanen. Pääroolissa Vilhola esiintyi 1966 Lapualaisoopperassa Hurjan Hiljan (Hilja Riipinen) roolissa. Lapualaisooppera esitettiin myös Tukholmassa, kahdesti Dramatenin näyttämöllä.
HMS Keith
Palvelus
Saksan ilmavoimien Junkers Ju 87 Stuka -syöksypommittajat hyökkäsivät 1. kesäkuuta alusta vastaan sen ollessa Brayn edustalla. Aluksella ei ollut matalikkojen, miinojen ja alueella olleiden hylkyjen vuoksi mahdollisuutta väistelyyn, mutta siihen ei kuitenkaan tullut kohtalosta osumaa. Aluksen peräsin kuitenkin vaurioitui hidastesytyttimellä varustetun pommin räjähdyksessä. Hyökkäyksen aikana aluksen kolmituumaisten ilmatorjuntatykkien ammukset loppuivat, minkä jälkeen sen ainoaksi suojaksi ilmahyökkäyksiä vastaan jäi väistely.
Taitoluistelu talviolympialaisissa 1952
Naisten yksinluistelu
<br style="clear:both;"/>
HMS Keith
Palvelus
Puoli tuntia myöhemmin alkoi toinen ilmahyökkäys, jonka aikana alukseen tai aivan sen oikeaan kylkeen osui. Osuman seurauksena aluksen kylkeen oikean puoleisen konehuoneen etuosaan repeytyi suuri reikä tuhoten samalla vedenpitävän seinän konehuoneen ja kattilahuoneen väliltä. Vuoto tappoi luutnantti Kenwardin ja useita miehiä. Alus menetti konetehonsa ja sillä syttyi voimakas tulipalo uusien osumien seurauksena. Aluksen torpedot laukaistiin ja sen syvyyspommit laukaistiin varmistettuina mereen.
Kontra-amiraali Wake-Walker siirtyi moottoritorpedovene MTB102:een, minkä jälkeen annettiin käsky hylätä laiva. Ilmahyökkäys toistui samaan aikaan pommien pudotessa tuhoontuomittuun alukseen ja vedessä olevien miesten sekaan. Hinaajat St. Abbs ja Vincia pelastivat henkiinjääneitä. Aluksen upottua ilmoitettiin kolmen upseerin ja 33 miehistönjäsenen saaneen surmansa.
Drill
Drill on Radioheadin ensimmäinen kaupallinen julkaisu, joka debytoi Britannian listoilla sijalla #101 5. toukokuuta 1992. Se on nykyään haluttu harvinaisuus. "Thinking About You" otettiin yhtyeen Manic Hedgehog demosta; "Prove Yourself", "Thinking About You" ja "You" äänitettiin uudelleen yhtyeen ensimmäiselle albumille, Pablo Honeylle vuonna 1993. Kaikki EP:n kappaleet ovat demoversioita ja ne äänitettiin Courtyard studiossa Oxonissa. Yhtyeen nimi oli vielä EP:n aikoina On A Friday. Seuraavan kuukauden aikana nimi muutettiin Radioheadiksi. Äänitteen tuotti Chris Hufford ja sen miksasi Timm Baldwin.
Taitoluistelu talviolympialaisissa 1952
Pariluistelu
<br style="clear:both;"/>
Terttu Talonen
Laulu- ja teatteriesiintymiset
Yhdysvalloissa Indianassa opiskellessaan hänellä oli lauluohjelmistollaan yli 30 esiintymistä USA:n keskilännessä. Myöhemmin hän esitti ranskalaisia chansoneita. Hän perusti Terttu Sunin kanssa Tertut nimisen lauluduon. Tertut levyttivät kaksi singleä säestäjänä ja sovittajana Scandia Records levy-yhtiön tuottaja ja muusikko Nacke Johansson. Sävellykset ja sanoitukset olivat Sunin tekemiä. Tertut esiintyivät tanssilavoilla ja muun muassa TV1:ssa lauantaisin esitetyssä viihdeohjelmassa Yksityistilaus. .
Paul Simon
Paul Frederic Simon (s. 13. lokakuuta 1941 Newark, New Jersey) on yhdysvaltalainen laulaja-lauluntekijä. Hän oli 1960-luvulla suositun Simon & Garfunkel -folkrockduon toinen jäsen ja kirjoitti yhtyeen kappaleet. Duon hajottua 1970-luvun alussa Simon aloitti menestyksekkään soolouran. Hän alkoi 1980-luvulla yhdistellä maailmanmusiikkia amerikkalaisiin musiikkityyleihin ja julkaisi albumin Graceland (1986). Simon teki myös musiikin 1960-luvun elokuvaan Miehuuskoe ja kirjoitti 1990-luvulla Broadway-musikaalin The Capeman.
Simon on saanut lukuisia Grammy-palkintoja musiikistaan. Hänen kirjoittamistaan lauluista Yhdysvaltain listaykköseksi ovat nousseet ”The Sound of Silence”, ”Mrs. Robinson”, ”Bridge over Troubled Water” ja ”50 Ways to Leave Your Lover”.
Varhainen elämä
Paul Frederic Simon syntyi Newarkissa New Jerseyssä 13. lokakuuta 1941. Hänen isänsä Louis oli basisti ja äitinsä Belle opettaja. Hänellä on pikkuveli Eddie. Perhe asui New Yorkin Queensissa. Yksi Paulin lapsuudenystävistä oli Art Garfunkel, josta tuli myöhemmin hänen laulajakumppaninsa. Paul kävi Forest Hillsin lukiota ja myöhemmin Queens Collegea, josta hän valmistui englanninkielisestä kirjallisuudesta 1963. Hän aloitti lakiopinnot Brooklyn Law Schoolissa, mutta keskeytti opintonsa muutaman kuukauden jälkeen.
Terttu Talonen
Työura
Terttu Vilhola valmistui Suomen teatterikoulun korkeakouluosaston ensimmäiseltä kurssilta 1965. Helsingin Yliopistossa hän suoritti humanististen tieteiden kandidaatin tutkinnon pääaineinaan suomen kieli, kirjallisuus ja englantilainen filologia (HuK). Vuonna 1979 hän suoritti Benno Bessonin johtaman pitkän täydennyskurssin Suomen teatterikoulussa.
Vilhola näytteli Zinan roolin ja toimi apulaisohjaajana Mikko Niskasen elokuvassa Elokuva jalostavasta rakkaudesta, josta Niskanen sai Jussi (palkinto) palkinnon parhaasta TV-elokuvan ohjauksesta ja miespääosasta 1968. Talonen toimi myös ohjaaja Jack Witikan assistenttina ja pari lukukautta Helsingin Kansanteatteri–Työväenteatterin pääjohtajan ja ohjaajan Sakari Puurusen dramaturgina.
Paul Simon
Simon & Garfunkel
thumb|Paul Simon ja Art Garfunkel duonsa aikoina vuonna 1968.
Paul Simon ja Art Garfunkel perustivat Tom and Jerry -lauluduon vuonna 1957. Duo vaihtoi myöhemmin nimekseen Simon & Garfunkel ja julkaisi vuonna 1964 Columbia Recordsilla ensimmäisen levynsä Wednesday Morning, 3 A.M.. Levyn lauluista viisi oli Simonin tekemiä, joista tunnetuimpana ”The Sound of Silence”.
Terttu Talonen
Työura
Talonen loi ja kehitti Radioteatterissa työskennellessään äitinsä sokeuden kannustamana radioon Sokeain kuunnelmaraadin, joka vuosittain jakaa tunnustuksen parhaasta kuunnelmasta. Talosen aloitteesta ja toimesta toteutettiin kuunnelmissa ensimmäiset stereoäänityskokeilut.
Paul Simon
Simon & Garfunkel
Vuosina 1964–1965 Simon asui Englannissa, missä hän äänitti kappaleet soololevylleen The Paul Simon Songbook. Vuonna 1965 hän palasi New Yorkiin jatkamaan yhteistyötä Garfunkelin kanssa. Duo julkaisi yhteensä viisi albumia, joiden folkia, popia ja rockia yhdistelevät laulut olivat yleensä Simonin kirjoittamia. Simon kirjoitti myös laulut vuoden 1968 menestyselokuvaan Miehuuskoe (1967); näistä tunnetuimpia on ”Mrs. Robinson”.
Terttu Talonen
Työura
1982 hän siirtyi YLE TV1n johtajan Arne Wessbergin kutsumana TV1 / Televisioteatterin toimituspäälliköksi vastuualueinaan henkilöstöhallinto ja talous 1982-85. Hänestä tuli vastuunalainen toimituspäällikkö (teatteripäällikkö) 1985-91 ja samalla Radiovastuulain alainen vastaava ohjelmatoimittaja. Tämän jälkeen hän toimi YLE TV1 Taideohjelmien linjan draaman ja draaman nettisivujen vastaavana tuottajana vuoteen 2001 saakka.
Paul Simon
Sooloura
Simon ja Garfunkel erosivat omille soolourilleen vuonna 1970, vaikka he ovatkin esiintyneet myöhemmin usein yhdessä. Simon levytti ensimmäisen soololevynsä Paul Simon vuonna 1972. Hän äänitti levyn eri paikoissa, ja levyllä kuullaankin sen vuoksi folkin lisäksi muitakin musiikkivaikutteita, kuten reggaeta, calypsoa ja jazzia. Julkaistuaan vielä kaksi studioalbumia 1970-luvulla Simon vaihtoi levy-yhtiönsä Warner Brosiin vuonna 1980.
Terttu Talonen
Työura
Onnistuneimpia tuotantoja edusti Talosen kaudella alkanut nuorten ohjaajien elokuvasikermä Kunnon kino sekä vuonna 1987 näyttelijä Liisa-Maija Laaksosen Televisioteatterille kirjoittama ja Talosen tuottama TV-elokuva Lumikit, joka voitti fiktiosarjan pääpalkinnon (Kultainen Nymfi) Monte Carlon TV-festivaaleilla. Tuottajana Talonen ideoi yhdessä Neil Hardwickin kanssa 1992–94 koko illan kestäneet Helsingin ja Turun Taiteiden yön kuudella kameralla eri pisteistä kuvatut suorat tapahtumataltioinnit (street movie) sekä teatteritaltioinnit Filosofit Willensaunassa 1993. Talonen toimi liki 40 radiokuunnelmassa ohjaajana, esiintyjänä tai kääntäjänä. Tuottajana, toimituspäällikkönä, suunnittelijana tai näyttelijänä hän oli yli 150 TV ohjelmassa. TV 1 teatteritoimituksen yhteenlaskettu katselijamäärä nousi Terttu Talosen aikana vuositasolla 22,3 miljoonaan katselijaan (1989).
Loma Linda
Loma Linda on kaupunki San Bernardinon piirikunnassa, Kaliforniassa, Yhdysvalloissa. Sen asukasluku on 18 681.
United States Census Bureaun mukaan Loma Lindan pinta-ala on 19,0 km², josta kaikki on maata. Vuoden 2000 väestönlaskennassa 54,18 % asukkaista oli valkoisia, jonka lisäksi kaupungissa on huomattava aasialaisvähemmistö (24,38 %). Espanjalais- tai latinalaisamerikkalaisperäisiä oli väestöstä 16,33 %.
Paul Simon
Sooloura
Simonin 1980-luvun alun albumit eivät menestyneet yhtä hyvin kuin edelliset. Vuonna 1986 Simon teki soolouransa menestyneimmän ja merkittävimmän albumin Graceland, jossa hän yhdisti eteläafrikkalaista ja amerikkalaista musiikkia. Simon sai levystä samanaikaisesti sekä arvostelua että kiitosta sen johdosta, että hän oli tehnyt sen mustien eteläafrikkalaisten muusikoiden kanssa aikana, jolloin Etelä-Afrikka oli YK:n kulttuuriboikotissa maan rotusorron vuoksi. Simon jatkoi musiikkityylien yhdistelyä seuraavallakin albumillaan The Rhythm of the Saints (1990), jossa on latinomusiikkivaikutteita.
Terttu Talonen
Kansainvälinen toiminta
Talonen oli kansainvälisten fiktiojuryjen jäsen, mm. Prix Italia Juryssä 1981 ja1989, Golden Chest ja OIRT:n (Organisation Internationale de Radiodiffusion et de Télévision) kansainvälisessä TV-raadissa 1984, pohjoismaisessa kuunnelmaraadissa 1987, ja Skandinavian edustajana EBU:n (Euroopan yleisradiounionin) Geneve Prize-juryssä 1989 ja 1990. Terttu Talonen toimi Ylen teatterialan edustajana pohjoismaisessa yhteistyössä ja Viron TV-toiminnan (Eesti televisioon eli ETV) kehittäjänä. Hän toimi tuotantopäällikkönä YLE:n, SVT Draman, ja ETV:n yhteistuotantona syntyneessä TV-elokuvassa Palava rakkaus (Palava rakkaus (elokuva)), joka kertoo kirjailijan Aino Kallaksen ja hänen miehensä elämästä. Talonen toimi myös Pohjoisvisiovastaavana ja hän vastasi vastuunalaisena tuottajana Ruotsin, Norjan ja Islannin televisioiden kanssa tehdyistä yhteistuotannoista.
Paul Simon
Sooloura
Vuonna 1998 sai ensi-iltansa Paul Simonin Derek Walcottin librettoon säveltämä Broadway-musikaali The Capeman. Musikaali sai kriitikoilta huonon vastaanoton ja sen esitykset lopetettiin 1998 maaliskuussa 68 esityksen jälkeen. Simon julkaisi vuonna 1997 musikaalin kappaleista albumin Songs from The Capeman.
Loma Linda
Loma Lindan yliopisto on kristillinen opisto, ja seitsemännen päivän adventistikirkolla on kaupungissa vahva edustus. Erään tutkimuksen mukaan kaupungin asukkaiden keskimääräinen elinajanodote on länsimaalaiseen tasoon verrattuna huomattavan korkea.
Loma Lindassa on syntynyt mm. tunnettu näyttelijä Matthew Modine.
Paul Simon
Sooloura
Simon on jatkanut levyttämistä 2000-luvulla ja tekee edelleen yhteistyötä erityylisten muusikoiden kanssa. Vuonna 2002 hän esiintyi Suomessa Pori Jazz -festivaalilla.
Elokuvaura
Simon näytteli 1970-luvulla muutamassa elokuvassa. Hän esitti sivuosaa, kalifornialaista levytuottajaa Tony Laceyä Woody Allenin elokuvassa Annie Hall (1977). Hän kirjoitti elokuvan One Trick Pony (1980) ja näytteli siinä. Elokuva ei kuitenkaan menestynyt.
Tyyli
Simonin lauluille on ominaista kitarasäestys, laulettu kontrapunkti sekä nokkelat sanoitukset yhteiskunnallisista ja henkilökohtaisista aiheista. 1980- ja 1990-luvuilla Simon alkoi yhdistellä maailmanmusiikkia yhdysvaltalaiseen popiin ja rockiin.
Tunnustukset
Simon on saanut useita Grammy-palkintoja niin Simon & Garfunkelin kuin oman soolouransakin ajoilta. Hänet on nimetty Rock and Roll Hall of Fameen sekä sooloartistina 2001 että Simon & Garfunkel -duon jäsenenä 1990.